Biblia Mli Saji Aaron Tso lɛ Gbá Afoforo - Yehowa Odasefoi a-Wɛb Saiti\nAﬁi babaoo nɛ ni Israelbii lɛ ekpa shi aahu yɛ ŋa lɛ nɔ. No hewɔ lɛ gbɔmɛi lɛ ekomɛi susuɔ akɛ esaaa akɛ Mose nyiɛɔ amɛhiɛ dɔŋŋ, aloo ni Aaron baafee osɔfonukpa hu. Mɛi ni susuɔ nɛkɛ lɛ ateŋ mɔ kome ji Kora, ni nakai hu ji Datan, Abiram kɛ maŋ lɛ mli onukpai 250 hu. Amɛ fɛɛ amɛba Mose ŋɔɔ ni amɛbakɛɛ lɛ akɛ: ‘Mɛni hewɔ ni owóɔ ohe nɔ yɛ wɔ mɛi ni eshwɛ lɛ anɔ nɛkɛ?’\nEnɔ jetsɛremɔ lɛ, Kora kɛ esɛɛnyiɛlɔi 250 lɛ ba kpee buu lɛ mli. Mɛi babaoo ba koni amɛbaﬁ nɛkɛ hii nɛɛ asɛɛ. Yehowa mli fu waa. Mose kɛɛ: ‘Nyɛjea nɛkɛ gbɔmɛi fɔji nɛɛ abuui lɛ ahe. Nyɛkataa amɛ nɔ ko nɔ ko he.’ Gbɔmɛi lɛ bo toi, ni amɛtsi amɛhe kɛjɛ Kora, kɛ Datan kɛ Abiram buui lɛ ahe.\nNamɛi te shi wo hegbɛ ni Mose kɛ Aaron yɔɔ lɛ, ni mɛni amɛkɛɛ Mose?\nMɛni Mose kɛɛ Kora kɛ esɛɛnyiɛlɔi 250 lɛ akɛ amɛfee?\nMɛni Mose kɛɛ gbɔmɛi lɛ, ni mɛni ba be ni ekpa wiemɔ nɔŋŋ lɛ?\nMɛni ba Kora kɛ esɛɛnyiɛlɔi 250 lɛ anɔ?\nMɛni Eleazar ni ji Aaron binuu lɛ, kɛ mɛi ni gboi lɛ aŋɛsui lɛ fee, ni mɛni hewɔ?\nMɛni hewɔ Yehowa ha Aaron tso lɛ gbá afoforo lɛ? (Kwɛmɔ mfoniri lɛ.)\nKanemɔ 4 Mose 16:1-17:14.\nMɛni Kora kɛ esɛɛnyiɛlɔi lɛ fee, ni mɛni hewɔ eji atua ni atseɔ ashiɔ Yehowa lɛ? (4 Mose 16:9, 10, 18; 3 Mose 10:1, 2; Abɛi 11:2)\nMɛɛ jwɛŋmɔ ni ejaaa Kora kɛ “asafo lɛ mli onukpai” 250 lɛ ná? (4 Mose 16:1-3; Abɛi 15:33; Yes. 49:7)\nKanemɔ 4 Mose 17:16-26 kɛ 26:10.\nMɛni Aaron tso lɛ ni gbá afoforo lɛ tsɔɔ, ni mɛni hewɔ Yehowa fã ni akɛto kpaŋmɔ adeka lɛ mli lɛ? (4 Mose 17:20, 23, 25)\nMɛɛ nii ni he hiaa wɔbaanyɛ wɔkase kɛjɛ Aaron tso lɛ he okadi lɛ mli? (4 Mose 17:25; Bɔf. 20:28; Fil. 2:14; Heb. 13:17)